ઘાટકોપરની એક કન્સ્ટ્રક્શન કંપનીમાં અકાઉટન્ટ તરીકે કામ કરતી ઉલ્હાસનગરની કચ્છી યુવતી જાગૃતિ વિકમશીએ આ બાબતની માહિતી આપતાં ‘મિડ-ડે’ને કહ્યું હતું કે ‘આ ટ્રેનના કર્જત તરફના લેડીઝ કમ્પાર્ટમેન્ટમાં અમે ટ્રાવેલિંગ કરીએ છીએ. એમાં કર્જતથી લઈને ડોમ્બિવલીની યુવતીઓ મુસાફરી કરે છે. અમે છ વર્ષથી બધા જ ધાર્મિક અને અન્ય તહેવારોની ટ્રેનમાં ઉજવણી કરીએ છીએ. શરૂઆત અમે ગણેશોત્સવથી કરી હતી. એમાં અમે ડોમ્બિવલીથી મુલુંડ સુધી ગણપતિના fલોક બોલીએ છીએ. મુલુંડ સ્ટેશન પાસે રેલવે પોલીસ-ફોર્સનું ગણપતિ મંદિર આવતાં જ અમે ગણપતિબાપ્પા મોરયાનો નાદ લગાવીએ છીએ. આ પહેલાં અમે ડોમ્બિવલીના ગણપતિ મંદિર પાસે પણ આવો જ નાદ લગાવીએ છીએ. અમારી સાથે આ નાદમાં અન્ય મહિલાઓ પણ હસતા મુખે જોડાય છે.’